hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hbs_lat hu hu hu hu fr hu hu hu fr hu hu hu fr en hu hu hu fr hu hu hu fr hu hu hu fr hu hu hu fr hu hu hu hu fr hu hu hu fr hu hu hu fr hu hu hu hu fr hu hu hu fr hu hu hu fr hu hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr en en hu es es tr hu hu hu hu hu hu hu hu hu hu hu hu hu hu hu hu hu hu hu el hu
Cikkajánló - 2016. június 13. • SZEF - Szakszervezetek Együttműködési Fóruma
Városligeti fasor 10. Budapest H-1068
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
A SZEF, a MASZSZ és az ÉSZT közös nyilatkozata a pedagógusok mellett!
Cikkajánló – 2016. június 13.
A rezidensek azért még elbeszélgetnének Balogékkal
A Rezidensek és Szakorvosok Szakszervezete (Reszasz) „újranyitná” az egészségügyi bértárgyalást – közölte a szervezet hétfőn az MTI-vel.
Kezelhetetlen az egészségügyi béremelésből kimaradt, alapellátásban dolgozó szakápolók, védőnők és az intézmények gazdasági és technikai dolgozóinak elégedetlensége. A feszültséget érzékelve a szakdolgozói kamara már ma folytatja a tárgyalást az egészségügyi államtitkársággal, sürgetve, hogy találjanak forrást ennek a körnek is, különben nem áll meg a szakemberek elvándorlása.
„Kétszámjegyű milliárdból” épül ki az új ellátási rendszer a fővárosban
Szövetséget kötöttünk az egészségügyben – jelentette ki Balog Zoltán, az emberi erőforrások minisztere a TV2 Mokka című műsorában hétfő reggel.
Meg azt is, milyen hatása lehet a cafeteria-rendszer átalakításának az öngondoskodásra.
Ezért nem mehetünk szabadságra, amikor szeretnénk
Előző évről bennragadt, megtagadott vagy csak papíron kiadott szabadságok, 14 egybefüggő nap munkaszünet, szabadságigény előre bejelentése: nagy a zűrzavar a szabadságolások frontján. Nem ritka, hogy sem a munkaadó, sem a dolgozó nincs tisztában a jogaival és a kötelezettségeivel – habár az előbbit ez nem igazán menti fel a felelősség alól.
Ahol súlyos munkaerőhiánnyal küzdenek
Vas megyében, Szombathely térségében ma már jellemzően nem az álláskeresők állnak sorba munkáért, hanem a cégek dolgozókért.
Gigantikus lopásokat vizsgál Brüsszel
Gyakorlatilag nincs olyan uniós támogatási program, ahol az Európai Bizottság (EB) ne talált volna súlyos, a kifizetések részleges vagy teljes felfüggesztését indokolttá tevő visszaéléseket – derül ki abból a válaszból, amit a Párbeszéd Magyarország (PM) EP-képviselőjének kérdésére küldött az EB regionális biztosa.
Megbuktatták Orbánt, és Lázárral sem finomkodtak
„Te vagy a farok, János!” – kiabálta Törley Katalin a Tanítanék mozgalom szóvivője a több ezer fős tömegnek a tanévzáró tüntetésen. A tüntetőkben ekkor érezhetően átszakadt valami és két fokozattal hangosabban tapsoltak, kiáltoztak és röhögtek, mint addig. Mintha mindig is arra vártak volna, hogy jöjjön valaki, aki nem finomkodik, csak egyszerűen belevágja a kormány – most épp Lázár János – arcába, hogy „Farok vagy!” Ott tartunk, hogy ezt egy gimnáziumi tanárnőnek kellett megtennie.
A Tanítanék mozgalom tanévzáró tüntetését elnézve nem irigyeltük a fideszeseket. Egyrészt rendesen kiosztották őket, de ehhez már hozzászokhattak. Azért viszont aggódhatnak, mert összetartó, elszánt közösség formálódik velük szemben.
Ősszel olyan jön, amilyet még nem látott Magyarország
Szombaton országszerte több nagyvárosban is tüntettek az Orbán-kormány oktatási rendszere ellen, lesújtó bizonyítvánnyal küldve el vakációzni a politikusokat. Ez a Tanítanék Mozgalom utolsó nagy demonstrációja a nyári szünet előtt. A tanárok, a diákok és a szimpatizánsok utcára vonultak Pécsen, Miskolcon és Szegeden is, miután Győrben már délelőtt megtartották a demonstrációt. A lázadó tanárok egyik vezéralakja, Pukli István, a budapesti Teleki Blanka Gimnázium igazgatója humort és egy nagy bejelentést ígért. (Arról, hogy melyik városban hol tüntetnek, itt találják a hírösszefoglalónkat. Percről percre….( Gallóné, Mendrey, Sándor M…)
Wittinghoff: Nem adjuk az iskoláinkat!
A budaörsi képviselő-testület elvi állásfoglalásban tiltakozik az „iskolaállamosítási” törvénymódosítás ellen.
Meguntak várni a magyar államra, maguk léptek az oktatásért
Egyre nagyobb szerephez jutnak az oktatás minden szintjén a versenyszférában működő vállalatok. Évente tízmilliárdok áramlanak ily módon a rendszerbe, és százezrek vehetnek részt a képzéseken. A cégek nem jótékonykodnak: a megfelelő képzettségű munkaerő-utánpótlás hiánya egyszerűen sarokba szorította őket.
Egyenesen háborút hirdetett a szakemberhiány, az építőipar rákfenéje ellen a Mapei Kft. tavasszal. A cég közel 85 ezer főt képzett 25 év alatt Magyarországon, idén pedig tudásmegosztó programjukat webináriumokkal, azaz számítógépen nézhető, élő online előadásokkal is bővítik. Ezzel a módszerrel ebben az évben ezer, a hagyományos fórumokkal kiegészítve pedig összesen hétezer ember képzését tervezik.
Palkovics László visszabontja a rendszert
A helyi közösséget erősítené Palkovics László oktatási államtitkár, ezért a rendszer decentralizálásán dolgozik. Hoffmann Rózsa reformja a múlt.
Parragh László: Szkepticizmus bennem is van
Amennyit lehet, annyit be kell vezetni az új szakképzési rendszerből – mondta lapunknak adott interjújában Parragh László. A szakképzés átalakítását kidolgozó Magyar Kereskedelmi és Iparkamara elnöke elismerte: vannak nehézségek a megváltozó szakképzés szeptemberi indításával, viszont nem érdemes késlekedni, hiszen a jelenlegi rendszer is problémákkal terhelt. A koncepciót ért szakmai kritikákkal kapcsolatban úgy vélte, érdekellentét feszül az iparkamara és a többi szereplő között. Visszautasította, hogy Orbán Viktorral való jó kapcsolata miatt fogadna meg többet javaslataikból a kabinet; mindössze arról van szó, hogy a jó kormányzás a sikeres gazdaságra épül, ezért veszik figyelembe szakmai véleményüket.
Az idős embereken akar spórolni a kormány?
A kabinet tervei szerint a nagykorú gyereknek kötelessége lenne eltartani azt a szülőjét, aki erre önhibáján kívül nem képes. Eszerint a szülő, de maga az idősek otthona is beperelheti a gyereket, hogy egészítse ki a térítés hiányzó összegét.
A Hír TV Látótér című műsorának nyilatkozó Skultéti József, a Fővárosi Önkormányzat Idősek Otthonának igazgatója szerint egy gondozott átlagosan 184 ezer forintba kerül havonta. Ebből majdnem nyolcvanezer forintot a gondozott fizet a nyugdíjából. A maradékot az állam, illetve körülbelül tíz százalékot a fenntartó, a fővárosi önkormányzat fizet.
Visszaszivárogtak a vasárnapi vásárlók
Növekedett a dolgozói létszám és a forgalom is több áruházláncnál azóta, hogy éppen két hónapja feladták a kormánypártok a vasárnapi boltzárat. Ez már csak azért is érdekes, mert a korábbi kormánypárti állítások szerint a boltzár alatt is nőtt a forgalom, és több lett az alkalmazott.
Farkas Flóriánt kihúzzák a lecsóból
Dörzsöljük a szemünket. Farkas Flórián is előadást tart azon a nagyszabású konferencián, amely a kormány állítólagos romapolitikai eredményeit hivatott dicsőíteni. Hívei előszeretettel nevezik Főnöknek, az ellentáborban inkább csak Keresztapaként emlegetik.
Korlátozzák a TEK-et – erre mit lép a kormány?
A strasbourgi bíróság ítélete alapján miniszter nem járulhat hozzá többé, hogy a TEK bekukucskáljon a hálószobánkba. A kormány dolgozik a törvénymódosításon – tudta meg lapunk.
Nem akartak jogi lépéseket tenni, a fideszes főfeljelentő megtette
Poloskát – valószínűleg lehallgatókészüléket – találtak a napokban az Eötvös Károly Intézet irodájában, de a jogvédő szervezet nem kíván jogi lépéseket tenni. Az ország legnagyobb feljelentőjeként emlegetett fideszes Tényi István viszont már megtette.
„Ha szétzuhanunk, nem kár értünk”
Így válaszolt a 168ora.hu-nak Sallai R. Benedek arra a kérdésre, hogy mi történhet az LMP-vel Schiffer András alaptó társelnök távozása után.
Novák Előd kegyvesztett lett, most már szórólapozik
Utcai szórólapozással vigasztalódott Novák Előd, akit Vona Gábor pártelnök előbb a Jobbik elnökségéből, majd a párt frakciójából is eltávolított. És meccseket néz.
Rogán Antal felesége beszállt Hajdú Péter feleségének cégébe
A Magyarország Szépe nevű szépségverseny zsűrijében tűnt fel Rogán-Gaál Cecília. A Bors nyomozta ki, hogy a Miniszterelnöki Kabinetirodát vezető miniszter felesége nem egyszerű társadalmi munkát végez, hanem friss vállalkozóként került a TV2-n látható verseny döntnökei közé.
Rogán Antal felesége alig egy hónapja, május 14-én szállt be a cégbe, ahol egyből társtulajdonos és társügyvezető lett. Rogán-Gaál Cecília Hajdú-Sarka Katával közösködik, eddig ugyanis Hajdú Péter felesége volt a szépségversenyt szervező kft. tulajdonosa is.
Csökken az abortuszok száma Magyarországon
Az elmúlt öt évben, 2010 és 2015 között a terhességmegszakítások száma 22,9 százalékkal csökkent Magyarországon, idén az első negyedévben pedig további 4,1 százalékkal – mondta a hétfői Magyar Hírlapnak a család- és népesedéspolitikáért felelős helyettes államtitkár.
Egyre többen kötnek nyugdíjbiztosítást
A nyugdíjbiztosítások száma jelenleg meghaladja a 135 ezret – mondta az M1 aktuális csatorna vasárnap reggeli műsorában a Magyar Biztosítók Szövetségének (MABISZ) szóvivője. Gilyén Ágnes közlése szerint jelentős emelkedés figyelhető meg azóta, hogy az állam adókedvezménnyel támogatja ezt a biztosítási fajtát.
20 milliárdos állami tőkeinjekció Paksnak
A magyar állam csaknem 20 milliárd forintos tőkeemelést hajtott végre a két paksi atomerőműblokk építésére készülő projekttársaságban – írta hétfői számában a Miniszterelnökségtől kapott tájékoztatásra hivatkozva a Világgazdaság.
Orbán: Megduplázható a mostani gazdasági teljesítmény
Magyarországnál kevés jobb partnere lehet az Európai Beruházási Banknak (EIB), mert az ország nemcsak mondja, hogy érdekelt Európa sikerében, hanem tesz is érte – mondta Orbán Viktor miniszterelnök az EIB budapesti irodájának hivatalos megnyitó ünnepségén, hétfőn.
Gazdaságélénkítő csomagot hoz az ősz
Kitartanak a 2016-os növekedési terv mellett, s őszre elkészülhet egy gazdaságélénkítő intézkedéscsomag – jelentette ki Varga Mihály nemzetgazdasági miniszter a Magyar Hírlapnak adott interjújában.
Őszre újabb csomagja érkezik a kormánytól
Nem tartja kritikusnak az elmúlt években tapasztalt forintleértékelődést Varga Mihály pénzügyminiszter, aki szerint az FHB-sztorinál és Spéder Zoltán sorsánál is fontosabb, hogy újabb fázisa következik a takarékszövetkezeti integrációnak.
Koncessziót kaphatnak a taxisok
A budapesti taxispiac újraosztásának szándéka állhat a választási irodánál is akciózó kopaszok Erzsébet téri akciója mögött – értesült több, egymástól független forrásból a Népszabadság.
A parlament elfogadta a jövő évi költségvetést
A parlament 122 igen és 63 nem szavazattal elfogadta hétfőn Magyarország jövő évi költségvetését, amelyet a kormány az adócsökkentés, az otthonteremtés és a gyarapodás büdzséjeként jellemzett.
A földrengés csak most jön
Az Európai Unió történetének legnagyobb krízise számos európai vezetőből csalogatta elő a költőt a 21. Európa Fórumon: az alsó-ausztriai Wachau-völgyben egyebek között viharba került repülőgéphez, sokemeletes lakóházhoz és futballcsapathoz hasonlították a migrációs válsággal és az euroszkeptikus erőkkel küzdő kontinenst.
Pesuth: Beruházási fordulat kell az eurózónában
Az Európai Unió eurózónájának beruházási fordulatra van szüksége, hogy érdemben fel tudja pörgetni az idei és jövő évre tervezett 1,6-1,7 százalékos gazdasági növekedését – mondta Pesuth Tamás közgazdász szombaton, az M1 aktuális csatornának nyilatkozva.
Bevándorlók nélkül nem menne a briteknek
A Nagy-Britanniába érkező bevándorlók jelentős része fiatal, és dolgozik. Hamis állítás, hogy csak a segélyekre hajtanak.
Busz- és vasúti sztrájk készül, leáll a hulladékszállítás is (Rómában)
Hétfő este négy órás sztrájk bénítja meg a római tömegközlekedést, kedd estétől a vasutasok, szerdán a köztisztasági dolgozók tartanak munkabeszüntetést. Az olasz fővárosban este fél kilenctől éjjel fél egyig leáll a busz-, villamos- és metróközlekedés. A római tömegközlekedési vállalat dolgozóinak szakszervezete hangsúlyozta, hogy a sztrájkkal a tömegközlekedés hiányos biztonságára kívánják felhívni a figyelmet: a járművek átlagos életkora meghaladja a tíz évet, a római buszokon nincsen klímaberendezés, folyamatos a kocsik meghibásodása.
1750 forintos bor lett a világ legjobbja
Egy olcsó, amerikai-brit áruházláncban kapható chilei vörösbort választott a világ legjobbjának a Decanter World Wine Awards-on. A kóstoláson a Tesco borai is jól szerepeltek, összesen öt terméküket díjazták ezüstéremmel.
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
Régiós szakszervezeti szervezkedés Bécsben
Közép-Európai Szakszervezetek Találkozója   Az Osztrák Szakszervezeti Szövetség (ÖGB) meghívására 2022. szeptember 5-6-án Bécsbe látogatott 5 ország 6 szakszervezeti konföderációja – köztük a SZEF és a MASZSZ delegációja -, hogy
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.